**လမ်းညွှန်ချက်-** ရပ်ရွာများအား ရေလွှမ်းမိုးမှုအပြီး FEMA ၏ နိုင်ငံအဆင့် ရေလွှမ်းမိုးမှုအာမခံ အစီအစဉ်နှင့် စည်းကမ်းကိုက်ညီစေရန် ကူညီပေးမည်

*မောင့်ပီလီယာ၊ ဗားမောင့် – ပြည်နယ်တစ်လွှား အနှံ့အပြား ရေလွှမ်းမိုးခြင်းကြောင့် အိမ်နှင့် အဆောက်အဦများစွာ ရေလွှမ်းမိုးခံခဲ့ရပါသည်။* သဘာဝ ဘေးအန္တရာယ်ဆိုင်ရာ ဖက်ဒရယ် ထောက်ပံ့ကူညီမှုအတွက် ရေလွှမ်းမိုးမှုကြောင့် ထိခိုက်မှုများကို အဖွဲ့များစွာက ဆန်းစစ်နေချိန်တွင် FEMA ၏ နိုင်ငံတော်အဆင့် ရေလွှမ်းမိုးမှုအာမခံ အစီအစဉ် (NFIP) တွင် ပါဝင်သည့် ဗားမောင့်ပြည်နယ်တွင်း ရပ်ရွာများအနေဖြင့် နောက်ထပ်သတ်မှတ်ချက်များနှင့် ကိုက်ညီရန် လိုအပ်နိုင်သည်။

NFIP တွင် ပါဝင်သည့် ရပ်ရွာများသည်-

1. ရေလွှမ်းမိုးခြင်းပြီးသည့်နောက်တွင် FEMA မှ သတ်မှတ်ထားသော ရေလွှမ်းမိုးမှုအန္တရာယ်ရှိ အထူးဧရိယာ (SFHA) အတွင်းမှ အဆောက်အဦများကို ပြင်ဆင်မှုများအား ဒေသတွင်း နယ်နိမိတ်နှင့် အုပ်ချုပ်ရေး ဥပဒေများ သို့မဟုတ် ရေလွှမ်းမိုးမှုအန္တရာယ်ရှိ ဧရိယာဆိုင်ရာ ပြဌာန်းချက်များနှင့်အညီ စောင့်ကြည့်ပြီး ခွင့်ပြုပေးရမည်။
2. FEMA မှ သတ်မှတ်ထားသော SFHA အတွင်းမှ ရေလွှမ်းမိုးမှုကြောင့် ထိခိုက်ပျက်စီးခဲ့သည့် အဆောက်အဦများအား ***သိသာထင်ရှားစွာ ပျက်စီးခြင်း ရှိ/မရှိ***ဆန်းစစ်ရမည်။

FEMA NFIP စောင့်ကြည့်မှတ်သားမှုသည် FEMA အများပြည်သူ ထောက်ပံ့ရေးဆိုင်ရာ စောင့်ကြည့်မှတ်သားမှုနှင့် မတူသည်ကို ဂရုပြုပါ။ မြို့များအနေဖြင့် အများပြည်သူသုံး အခြေခံအဆောက်အဦများ ရေလွှမ်းမိုးမှုကြောင့် ထိခိုက်ပျက်စီးမှုများအတွက် ပြန်အမ်းထောက်ပံ့ငွေ ရနိုင်ရန် အများပြည်သူ ထောက်ပံ့ရေးဆိုင်ရာ စောင့်ကြည့်မှတ်သားမှုကို ပြီးစီးဆောင်ရွက်ရမည်။ ရပ်ရွာများအနေဖြင့် FEMA မှ သတ်မှတ်ထားသော SFHA အတွင်းမှ အများပိုင်နှင့် ပုဂ္ဂလိကပိုင် လူနေအိမ်နှင့် အဆောက်အဦများအတွက် ရေလွှမ်းမိုးမှုအာမခံ ရနိုင်ရန် NFIP စောင့်ကြည့်မှတ်သားမှု ဆောင်ရွက်ရမည်။

***သိသာထင်ရှားစွာ ထိခိုက်ပျက်စီးမှု***ဆိုသည်မှာသိသာထင်ရှားစွာ ထိခိုက်ပျက်စီးခဲ့သည့် အဆောက်အဦများကို ရေလွှမ်းမိုးမှုပြီး ပြင်ဆင်ရာတွင် ရေလွှမ်းမိုးမှုဆိုင်ရာ ဒေသတွင်း ပြဌာန်းချက်များနှင့် ကိုက်ညီရန် လိုအပ်သည်ကြောင်း သတ်မှတ်ချက်ဖြစ်သည်။ ဤသတ်မှတ်ချက် အလုပ်လုပ်ပုံအကြောင်း အနည်းငယ် ရှင်းပြပေးထားပါသည်-

* အဆောက်အဦတစ်ခုကို ထိိခုက်ပျက်စီးမှုမဖြစ်မီ အခြေအနေသို့ ပြန်ရောက်သည်အထိ ပြင်ဆင်ရန် ကုန်ကျစရိတ်များသည် (မြေတန်ဖိုးမပါဘဲ) ထိုအဆောက်အဦအတွက် ဈေးကွက်တန်ဖိုး၏ 50% နှင့်အထက်ဖြစ်ပါက ထိုအဆောက်အဦကို “သိသာထင်ရှားစွာ ထိခိုက်ပျက်စီးနေသည်” ဟု သတ်မှတ်သည်။
* အလားတူပင် အဆောက်အဦတစ်ခုကို အဆင့်မြှင့်တင်ရန် အဆိုပြုထားသည့် လုပ်ငန်းများအတွက် ကုန်ကျစရိတ်သည် ဈေးကွက်တန်ဖိုး၏ 50% နှင့်အထက် ဖြစ်ပါက ထိုအဆောက်အဦကို “သိသာထင်ရှားစွာ အဆင့်မြှင့်တင်ထားသည်” ဟု သတ်မှတ်ပြီး ဒေသတွင်း ရေလွှမ်းမိုးမှုဆိုင်ရာ ပြဌာန်းချက်များနှင့် ကိုက်ညီရပါမည်။
* ရပ်ရွာ၌ အချိန်ကာလတစ်ခုအတွင်း ပြင်ဆင်မှုများကိုပါ ထည့်သွင်းတွက်ချက်ခြင်း ကဲ့သို့သော ပိုမိုတင်းကျပ်သည့် စံချိန်စံနှုန်းများ ရှိပါက ထိုရပ်ရွာစံချိန်စံနှုန်းများနှင့် ညီညွတ်ရမည်။
* အဆောက်အဦ ဈေးကွက်တန်ဖိုး၏ 50% အောက် ထိခိုက်ပျက်စီးမှုများကို သိသာထင်ရှားသည်ဟု မသတ်မှတ်ဘဲ ဒေသတွင်း ရေလွှမ်းမိုးအန္တရာယ်ရှိ ဧရိယာဆိုင်ရာ ပြဌာန်းချက်များနှင့်အညီ အုပ်ချုပ်မှုပိုင်းမှ ခွင့်ပြုပေးနိုင်သည်။

FEMA မှ သတ်မှတ်ထားသော SFHA အတွင်းမှ အဆောက်အဦတို့ကို ရေလွှမ်းမိုးမှုအာမခံ ရှိသည်ဖြစ်စေ၊ မရှိသည်ဖြစ်စေ သိသာထင်ရှားစွာ ပျက်စီးမှု ရှိ/မရှိ အတည်ပြုရမည်။ သင့်ရပ်ရွာအတွင်း “သိသာထင်ရှားစွာ ပျက်စီးနေသည့်” အဆောက်အဦများ ရှိသည်ဟု သင်ထင်ပါက ထိုထိိခိုက်မှုများကို မှတ်တမ်းတင်ပြီး ပိုင်ရှင်များထံ အသိပေးပါ။ ယင်းအဆောက်အဦများကို ပြန်လည်ပြင်ဆင်ရေး လုပ်ငန်းစဉ်၏ တစ်စိတ်တစ်ပိုင်းအနေဖြင့် အုတ်ဖိနပ်မြှင့်ရန် သို့မဟုတ် ရေလွှမ်းမိုးမှုဒဏ် ကာကွယ်ရန် သတ်မှတ်ချက်များ ရှိနိုင်သည်။ ထိုသို့ဆောင်ရွက်ခြင်းဖြင့် အဆောက်အဦများနှင့် ၎င်းတို့အတွင်း နေထိုင်သူများအား နောင်ဖြစ်လာမည့် ရေလွှမ်းမိုးမှု ဘေးအန္တရာယ်များမှ ကာကွယ်ပေးနိုင်ပြီး ရေလွှမ်းမိုးမှု အာမခံကြေး ပိုမိုသက်သာစေသည်။

အဆောက်အဦပိုင်ရှင်များသည် ပါမစ်ဆိုင်ရာ အချက်အလက်များ ဆက်လက်သိလိုပါက ၎င်းတို့၏ ဒေသခံ နယ်နိမိတ်နှင့် အုပ်ချုပ်ရေး ဌာနမှူးထံ ဆက်သွယ်နိုင်သည်။ ရပ်ရွာများသည် FEMA ၏ NFIP အတွင်း အဆင့်မကျစေရန် သိသာထင်ရှားစွာ ထိခိုက်ပျက်စီးမှု ခန့်မှန်းချက်များကို တင်သွင်းပြီး ပါမစ်များတင်ရမည်။ ထိုသို့မလုပ်ပါက ထိုရပ်ရွာအတွက် ရေလွှမ်းမိုးမှု အာမခံ ထားနိုင်ခြင်းအပေါ် အနှောင့်အယှက်ဖြစ်နိုင်သည်။

အကူအညီ လိုအပ်ပါက ဗားမောင့်ပြည်နယ် ပတ်ဝန်းကျင် ထိန်းသိမ်းကာကွယ်ရေးဌာ၏ မြေပြန့်ရေလွှမ်းဒေသ မန်နေဂျာများသည် ရေလွှမ်းမိုးမှုပြီး ပါမစ်ချပေးခြင်းနှင့် သိသာထင်ရှားစွာ ထိခိုက်ပျက်စီးမှု ခန့်မှန်းချက်များ ရေးဆွဲခြင်းတို့နှင့် ပတ်သက်ပြီး ရပ်ရွာများအား ကူညီပေးသွားမည်။ [ဤပုံစံ](https://forms.office.com/g/e2Wbe37FzW)ကို ဖြည့်သွင်းပြီး ထောက်ပံ့မှုရယူလိုက်ပါ။

ရေလွှမ်းမိုးမှုပြီးနောက် ရပ်ရွာအတွက် ထပ်ဆောင်းရင်းမြစ်များ ရှာဖွေလိုပါက ဝင်ရောက်ကြည့်ရှုရန်-

* [အကူအညီယူရန် သို့မဟုတ် အခြားသူများကို အကူအညီပေးရန် အမြန်လင့်ခ်များ](https://floodready.vermont.gov/help-after-flooding)
* [ရေလွှမ်းမိုးပြီးနောက်](https://dec.vermont.gov/watershed/rivers/river-corridor-and-floodplain-protection/after-a-flood)

သဘာဝရင်းမြစ်များ အေဂျင်စီ၊ ပတ်ဝန်းကျင် ထိန်းသိမ်းကာကွယ်ရေးဌာန၊ အဏ္ဏဝါနှင့် တောရိုင်းတိရိစ္ဆာန်ဌာန သို့မဟုတ် သစ်တော၊ ပန်းခြံနှင့် အပန်းဖြေရေးဌာနတို့မှ ရေလွမ်းမိုးမှုမှ ပြန်လည်ထူထောင်‌‌ရေး ရင်းမြစ်များနှင့် ပတ်သက်၍ ဆက်လက်သိလိုပါက <https://ANR.Vermont.gov/Flood> သို့ သွားရောက်နိုင်သည်။

**ဆက်သွယ်ရန်-**

Rebecca Pfeiffer, CFM, VT NFIP ညှိနှိုင်းရေးမှုး

ပတ်ဝန်းကျင် ထိန်းသိမ်းကာကွယ်ရေးဌာန

802-490-6157၊ Rebecca.Pfeiffer@vermont.gov

**ခွဲခြားဆက်ဆံမှုမရှိရေး အသိပေးချက်-**

ဗားမောင့်ပြည်နည် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိ/မရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း ရှိ/မရှိ (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

**ဘာသာစကား ဝန်ဆောင်မှု ရယူရန် အသိပေးချက်-**

မေးမြန်းလိုသည်များ၊ တိုင်ကြားလိုသည်များ/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH  ǀ خدمات لغة مجانية- anr.civilrights@vermont.gov သို့မဟုတ် 802-636-7827။